
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA

„În slujba oamenilor”

Nr.14933/25.08.2022
RAPORT DE SPECIALITATE

privind  modificarea și aprobarea organigramei, statului de funcții,  regulamentului de organizare și funcționare ale Direcției de Asistență Socială a Municipiului Timișoara și aprobarea Regulamentelor de Organizare și Funcționare ale serviciilor sociale nou înființate

Prin H.C.L.M.T. nr.218/27.06.2017 s-a înființat Direcția de Asistență Socială a Municipiului Timișoara și s-a aprobarea Organigrama și Statul de funcţii pentru aceasta.

Organigrama și ROF-ul actuale ale Direcției de Asistență Socială a Municipiului Timișoara sunt aprobate prin H.C.L.M.T. nr.340/28.09.2021, iar statul de funcții este aprobat prin  H.C.L.M.T. nr 252/14.06.2022 .
Prin prezentul raport de specialitate se propune modificarea statului de functii,  organigramei regulamentului de organizare și funcționare ale Direcției de Asistență Socială a Municipiului Timișoara și aprobarea Regulamentelor de Organizare și Funcționare ale noilor serviciilor sociale prin înființarea a patru noi compartimente funcționale în cadrul  organigramei Direcției de Asistență Socială a Municipiului Timișoara, după cum urmează:
I. Servicii de asistență comunitară Dorobanți-  cod 8899 CZ-PN-V- cu 5 posturi in subordinea directorului general adjunct care coordoneaza serviciile sociale
II. Servicii de asistență comunitară Freidorf-  cod 8899 CZ-PN-V- cu 5 posturi  in subordinea directorului general adjunct care coordoneaza serviciile sociale;

III. Serviciul Reziliență și Mobilizare Comunitară- cu 8 posturi in subordinea directorului general.

IV. Serviciul Analiză și Calcul Costuri Servicii Sociale - cu 8 posturi in subordinea directorului general adjunct  care coordonează activitatea economică.

Motivația înființării acestor structuri o vom detalia în continuare:
I. Referitor la înființarea structurii Servicii de asistenta comunitară Dorobanti, mentionăm că prin H.C.L.M.T. nr.174/05.05.2022 s-a aprobat derularea proiectului cu titlul "COMunitate TM-Actiuni pentru integrarea socio-culturala a grupurilor vulnerabile", cod SMIS 154656
Proiectul  ”COMunitateTM – Acțiuni pentru integrarea socio-culturală a grupurilor vulnerabile” Cod SMIS 154656 este finanțat în cadrul Programului Operațional Capital Uman 2014-2020, Apelul 5 – Dezvoltarea Locală plasată sub Responsabilitatea Comunității, Obiectiv Specific 5.1 Reducerea numărului de persoane aflate în sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populați aparținând minorității roma, prin implementarea de măsuri / operațiuni integrate în cadrul mecanismului DLRC.
Obiectivul general al proiectului este Reducerea numărului de persoane aflate în risc de sărăcie și excluziune socială din comunitatea marginalizată prin dezvoltarea și furnizarea unui serviciu social de tip asistență comunitară, facilitarea participării la viața comunității prin activități culturale și acțiuni de combatere a discriminării și desegregării. Comunitatea marginalizată căreia ne adresăm prin proiect este populația în risc de sărăcie sau excluziune socială din teritoriul acoperit de SDL a GAL Timişoara.
Obiectivele specifice ale proiectului sunt 
(1) Dezvoltarea unui serviciu social de tip asistență comunitară, la nivelul comunității marginalizate aflate în risc de sărăcie și excluziune socială și 
(2) Furnizarea de servicii integrate către 351 de persoane din comunitatea marginalizată aflate în risc de sărăcie sau excluziune socială, dintre care minim 71 persoane de etnie roma.
Proiectul ce se derulează pe o perioadă de 18 luni, 02.05.2022-31.10.2023, este implementat de către Direcția de Asistență Socială a Municipiului Timișoara (DAS MT) în calitate de lider de proiect. Se vor derula acțiuni de informare privind combaterea discriminării, promovare a interculturalității, activități sportive. În toate acesta activități vor fi implicați și voluntari. 
Pentru a asigura sustenabilitatea proiectului, serviciile sociale vor fi acordate obligatoriu   pedurata implementării proiectului și postimplementare pentru o perioadă de minim 6 luni ulterior finalizării finanțării din fonduri europene.
Prin proiect se propune utilizarea spațiului situat pe teritoriul GAL Timișoara, respectiv  pe str. Andrei Șaguna nr. 42 pentru a dezvolta serviciile și activitățile descrise mai sus. Prin HCL nr. 513/25.10.2019 spațiul cu altă destinație de pe str. Andrei Șaguna nr. 42 (fosta Calea Dorobanților, nr. 42) a fost atribuit cu destinație gratuită către Direcția de Asistență Socială a municipiului Timișoara, pe o perioadă de 10 ani, încheindu-se Contractul de comodat nr. 5/05.11.2019 și Actele adiționale nr. 1 și nr. 2 la acesta.

Bugetul eligibil al proiectului  este în cuantum de 1.371.845,51 lei, din care 98% asistenta financiara nerambursabila (AFN), după cum urmează: 95% bugetul solicitat și asigurat de la UE, cu 3% contribuția de la bugetul de stat și 2% contribuție proprie DAS TM.  Precizam ca  nu sunt implicate cheltuieli bugetare din bugetul local al municipiului Timișoara pentru anul 2022, ci doar după expirarea perioadei de implementare a proiectului, respectiv din luna noiembrie 2023. 

Motivul solicitării de înființare a structurii Servicii de asistenta comunitară Dorobanti-  cod 8899 CZ-PN-V este legat de obligativitatea dezvoltării unui serviciu social de tip asistență comunitară și necesitatea obținerii licenței de funcționare până în luna septembrie 2022 pentru acesta. 
Structura Servicii de asistenta comunitara Dorobanti  cod 8899 CZ-PN-V va cuprinde un număr total de  5 posturi, dupa cum urmează:
-1 post  asistent social practicant studii superioare;
-1 pos asistent social specialist studii superioare- cu rol de coordonator;

-1 post psiholog practicant   studii superioare;

-1 post inspector de specialitate gr II studii superioare (facilitator comunitar):
-1 post asistent medical studii post liceale;
II. Referitor la înființarea structurii- Servicii de asistență comunitară Freidorf,  precizăm că prin HCLMT nr.484/16.12.2021 s-a aprobat derularea proiectului " PRO Freidorf-Incluziune socială și parteneriat activ pentru combaterea marginalizării ", cod SMIS 152224
Proiectul "PRO Freidorf-Incluziune socială și parteneriat activ pentru combaterea marginalizării", cod SMIS 152224 este finanțat în cadrul Programului Operațional Capital Uman 2014-2020, Apelul 5 – Dezvoltarea Locală plasată sub Responsabilitatea Comunității, Obiectiv Specific 5.1 Reducerea numărului de persoane aflate în sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populați aparținând minorității roma, prin implementarea de măsuri / operațiuni integrate în cadrul mecanismului DLRC.
Perioada de implementare a proiectului  este de 18 luni:  09.03.2022-08.09.2023. Pentru a asigura sustenabilitatea proiectului, serviciile sociale vor fi acordate și pe o perioadă de minim 6 luni ulterior finalizării finanțării din fonduri europene.
Obiectivul general al proiectului este reducerea numărului de persoane aflate în risc de sărăcie, marginalizare socială  și prevenirea fenomenului de excluziune socială, a discriminării și desegregării pentru locuitorii din teritoriul delimitat de Strategia de Dezvoltare Locala (SDL) Freidorf (romă și non-romă) prin furnizarea de servicii integrate pentru un număr minim de 511 persoane din care minim 100 romi. Comunitatea marginalizată căreia ne adresăm prin proiect este populația în risc de sărăcie sau excluziune socială din teritoriul acoperit de SDL a GAL Freidorf.
Obiectivele specifice sunt : 
(1) dezvoltarea unui serviciu de asistență comunitară pentru 161 persoane din care minim 45 romi; 
(2) derularea de activități de promovare a interculturalitatii, combaterea discriminării, organizarea de evenimente cultural sportive pentru un număr de minim de 350  persoane din care  minim 55 de etnie roma; 
(3) realizarea de acțiuni pentru îmbunătățirea imaginii publice a persoanelor din categorii vulnerabile precum si realizarea de studii de referință/analiza diagnostic.
Intervenția în cadrul serviciului social dezvoltat în proiect se va concentra în principal asupra adulților și se vor acorda servicii specifice cum ar fi  consiliere/informare socială, consiliere psihologică, facilitare a accesului pe piaţa muncii, educaţie extracurriculară, facilitare a accesului la o locuinţă, promovarea unui stil de viaţă sănătos şi activ, comunicare şi monitorizare situaţii de risc, acompaniere în scopul prevenirii şi combaterii izolării sociale, procurarea actelor de identitate (certificate de naştere, cărţi de identitate) cu scopul reducerii riscului de marginalizare socială și combaterii discriminării. 
Bugetul eligibil al proiectului este în valoare de 1.529.260,24 lei, din care 98% asistenta financiara nerambursabila (AFN), după cum urmează: 95% bugetul solicitat și asigurat de la UE, cu 3% contribuția de la bugetul de stat și 2% contribuție proprie DAS TM.  
Precizăm că  nu sunt implicate cheltuieli bugetare pe anul în curs din fondurile bugetului local, decât după expirarea perioadei de implementare a proiectului, respectiv din luna septembrie 2023. Până la aceea dată, fondurile vor fi asigurate din bugetul UE.
Locația propusă pentru furnizarea de servicii de tip centru de asistență comunitară este situată pe bl. 16 Decembrie 1989 nr. 13, spațiul de la această adresă fiind atribuit cu contract de comodat către Direcția de Asistență Socială a municipiului Timișoara, pe o perioadă de 10 ani prin HCL nr. 399/31.10.2017. Potrivit procesului verbal nr. CCT2021-41/06.05.2021 de predare primire a suprafețelor de la adresa Bl.16 Decembrie 1989 nr.13 starea imobilului este următoarea: lipsă zugrăveli și pardoseli, lipsă instalație electrică, lipsă instalație încălzire, lipsă instalație sanitară, grup sanitar nefuncțional. În bugetul proiectului au fost incluse și cheltuieli de reabilitare la nivelul maxim permis de linia finanțare aferentă proiectului (cheltuieli de tip FEDR: cheltuieli de reabilitare și cheltuieli cu dotări).  Având în vedere majorările constante ale prețurilor materialelor de construcții și posibilitate ca la demararea intervenției să fie identificate și alte deficiențe care să necesite costuri suplimentare acestea vor fi încadrate la cheltuieli neeligibile sau conexe aferente derulării proiectului.
Motivul solicitării de înființare a acestei structuri  Servicii de asistentă comunitara Freidorf cod 8899 CZ-PN-V este legat de obligativitatea dezvoltării unui serviciu social de tip asistență comunitară și necesitatea obținerii licenței de funcționare până la sfârșitul lunii septembrie 2022 pentru proiectul  POCU  aflat în derulare. Structura va cuprinde un număr total de  5 posturi, dupa cum urmează:
-1 post asistent social practicant, studii superioare;
-1 post asistent social specialist studii superioare- cu rol de coordonator;

-1 post psiholog  practicant studii superioare;

-1 post inspector de specialitate gr II studii superioare (specialist in relatii cu comunitatea):
-1 post inspector de specialitate gr II studii superioare (expert piata muncii)

III. Referitor la înființarea Serviciul Reziliență și Mobilizare Comunitară, facem următoarele precizări:
Prin  HCLMT nr.91/16.03.2022 s-a aprobat derularea activității Centrului de Suport Timișoara pentru Ucraina în sediul situat pe Bvd. General Dragalina nr. 38-42 pentru a asigura un răspuns prompt al parteneriatului autoritate publice locale - reprezentanți societate civilă, organizațiilor nonguvernamentale- a voluntarilor,  de a oferi sprijin de specialitate și asistență umanitară pentru persoanele provenite din zona conflictului armat, adoptând și implementând cele mai bune variante de răspuns la provocările de pe teren, respectiv la provocările umanitare generate de război.
Prin HCLMT 175/05.05.2022 s-a aprobat darea în folosințã gratuitã cãtre Direcția de Asistențã Socialã a Municipiului Timișoara, pe o perioadã de 5 ani, a spațiului cu altã destinație situat în Timișoara, Bv. General Dragalina, nr. 38-42, cu destinația de sediu pentru Centrul de Suport Timișoara pentru Ucraina
Prin înființarea Serviciului Reziliență și Mobilizare Comunitară, ne propunem ca activitățile derulate în cadrul Centrului de Suport Timișoara pentru Ucraina să fie preluate de către această structură și, mai mult, să replicăm, promovăm și multiplicăm acest model de bună practică privind cooperarea între autoritatea publică locală - organizații publice și private - voluntari pentru a rezolva probleme de ordin comunitar și social. Altfel spus, Serviciul Reziliență și Mobilizare Comunitară va fi un liant, va  aduce în comun  resursele proprii  ale autorității publice locale cu resursele ce pot fi atrase de la agenți economici, persoane fizice, grupuri de inițiativă, organizații ale societății civile pentru a realiza intervenții rapide și eficiente în cazul diverselor crize (umanitare, dezastre, epidemii, situații specifice persoanelor migrante, relocarea persoanelor refugiate după terminarea războiului, etc.). Acestea sunt probleme curente cu care se confruntă societatea în general și comunitatea locală în special datorită tot mai multor competențe care sunt transferate de la nivel central la nivel local. Prin oferirea unui cadru comun de intervenție, rezolvarea este mult mai simplă, eforturile sunt coagulate,  direcționarea către beneficiarii finali este asigurată, crescând și eficacitatea și economicitatea serviciilor prestate. De asemenea, ne dorim ca în cadrul acestui serviciu să organizăm activități directe cu persoanele din comunitate, să instruim, să formăm și să fidelizăm grupe de voluntari, să dezvoltăm și să menținem legătura cu alte servicii sociale, educative, culturale, sportive din comunitate. Întreaga activitate de voluntariat de la nivelul DAS Timișoara va fi monitorizată la nivelul acestui serviciu, care se va asigura că sunt respectate prevederile legale în derulare acestei activități și va menține legătura cu instituții de învățământ care solicită realizarea de activități de voluntariat pentru studenți în cadrul DAS Timișoara. În vederea asigurării unei coerențe a implicării persoanelor din comunitate în realizarea de activități în domeniul social, Serviciul de Reziliență și Mobilizare Comunitară va fi responsabil cu punerea în aplicare, la nivelul DAS Timișoara, a  prevederilor Regulamentului de Organizare și Funcționare a Nucleului Local de Coordonare și Monitorizare a muncii în folosul comunității prestate în cadrul U.A.T. Timișoara. 
Serviciul Reziliență și Mobilizare Comunitară va elabora propuneri de politici publice, strategii, planuri de acțiune, programe, proiecte în domeniul social, va propune încheierea de parteneriate cu organizații publice și private de la nivel local, național și internațional pentru a-și atinge obiectivele propuse pe domeniile de acțiune menționate mai sus. Serviciul va colecta date statistice și va realiza analize privitoare la domeniul de activitate, necesare fundamentării politicilor publice propuse. De asemenea, va elabora actele necesare executării legilor în vederea realizării atribuțiilor specifice. Aceste activități implică exercitarea de prerogative de putere publică, prin raportare la prevederile art.370 din OUG nr.57/2019 privind Codul Administrativ, cu modificările și completările ulterioare. Motiv pentru care propunem ca structura de posturi din cadrul serviciului să fie următoarea :    1 funcție publică de conducere, 2 funcții publice de execuție și 5 funcții de natură contractuală

Serviciul Reziliență și Mobilizare Comunitară va fi în directa subordonare a directorului general și va cuprinde un număr total de 8 posturi, după cum urmează: 
- 1 post șef serviciu gr.II, funcție publică  de conducere 

· Pentru a nu afecta numărul de posturi și prevederile bugetare 1 post vacant de medic specialist din cadrul Centrului de Recuperare pentru copii cu dizabilități ”Podul Lung ce nu poate fi ocupat prin concurs conform Ordinului Ministerului Muncii și Justiției Sociale privind aprobarea Standardelor minime de calitate pentru serviciile sociale de zi destinate copiilor, se va desființa. 
· în contrapartidă, se va înființa un post de funcție publică de conducere - șef serviciu II. și va intra în structura Serviciului Reziliență și Mobilizare Comunitară. Statul de funcții al Centrului de Recuperare pentru copii cu dizabilități ”Podul Lung” se va diminua cu 1 post.

- 2 posturi de funcții  publice de execuție - ce Nu implică cheltuială suplimentară în buget întrucât:
· 1 post  ocupat de funcție publică de execuție – Consilier, clasa I,  grad profesional superior (ID 474658), este reorganizat în cadrul Serviciului Reziliență și Mobilizare Comunitară prin raportare la natura atribuțiilor specifice , fiind preluat din cadrul  Compartimentului Relații cu Publicul. Astfel, structura de personal al Compartimentului Relații cu Publicul  se  va diminua cu un post. 

· 1 post vacant de funcție publică de execuție – consilier achiziții publice clasa I,  grad profesional superior aflat în structura  Serviciului Achiziții Publice se va desființa și se înființează în contrapartidă un post de consilier, clasa I, grad profesional superior în cadrul Serviciul Reziliență și Mobilizare Comunitară.  Numărul de posturi din cadrul Serviciului Achiziții Publice se va diminua cu un post.  
- 5 posturi de execuție de natură contractuală ce Nu implică cheltuială suplimentară în buget.:

· 1 post  ocupat  de execuție de natură contractuală – Inspector de specialitate I, (S) aflat în structura Centrului de Incluziune Socială și Relația cu Minoritățile, este  mutat prin natura atribuțiilor la Serviciul Reziliență și Mobilizare Comunitară, cu diminuarea corespunzătoare a numărului de posturi al Centrului.  
· 1 post  ocupat  de execuție de natură contractuală – Referent II, (M) aflat în structura Compartimentului Relații cu Publicul, este mutat prin natura atribuțiilor la Serviciul Reziliență și Mobilizare Comunitară, cu diminuarea corespunzătoare cu  1 post a numărului de posturi al Compartimentului Relații cu Publicul.  
· 2  posturi  ocupate  de execuție de natură contractuală – Inspector de specialitate II, (S)  și Referent IA (M) existente  în structura  Complexului de Servicii pentru Persoane Vârstnice ”Sf. Arh. Mihail și Gavril” – Compartimentul de îngrijire la domiciliu , se vor muta prin natura atribuțiilor la Serviciul Reziliență și Mobilizare Comunitară. Numărul de posturi din cadrul Complexului de servicii pentru Persoane Vârstnice ”Sf. Arh. Mihail și Gavril” - Compartimentul de îngrijire la domiciliu  se va diminua cu 2 posturi.  
· 1 post vacant de execuție –  Inspector de specialitate debutant (S),  aflat în structura Serviciului Administrativ se va muta prin natura atribuțiilor în structura Serviciul Reziliență și Mobilizare Comunitară.  Numărul de posturi al Serviciului Administrativ se va diminua cu un post.  
Impactul financiar ca și cheltuială se încadrează în limitele bugetului aprobat al DAS MT.
IV. Referitor la înfiintarea Serviciului Analiză și Calcul Costuri Servicii Sociale  menționăm că:
Potrivit dispozițiilor Legii asistenţei sociale nr.292/2011, cu modificările și completările ulterioare, autorităților administraţiei publice locale le revine responsabilitatea furnizării serviciilor sociale. Serviciile sociale sunt organizate la nivelul comunității și finanțate din bugetul local, din contribuția beneficiarului şi/sau, după caz, a familiei acestuia.                

            Direcția de Asistență Socială a Municipiului Timișoara este finanțată din consiliul local al Municipiului Timișoara, bugetul fiind repartizat pe 5 clasificații funcționale si anume:

68.04 -  Asistență acordată presoanelor în vârstă, 
68.06 - Asistență socială pentru familie si copii, 
68.05.02 - Asistență socială în caz de invaliditate, 
68.15.01 - Ajutor social și
 68.15.02 - Cantine de ajutor social. 
Fiecare clasificație funcțională cuprinde mai multe tipuri de servicii sociale licențiate separat. 
                Standardele de cost aprobate la nivel național stau la baza fundamentării sumelor necesare finanțării serviciilor sociale destinate protecției copilului și protecției persoanelor adulte din bugetul de stat, realizată de Ministerul Muncii și Protecției Sociale și transmise Ministerului Finanțelor Publice în vederea repartizării acestora, în limita sumelor defalcate din unele venituri ale bugetului de stat aprobate cu această destinație prin legile bugetare anuale.

               Potrivit dispozițiilor art.134 alin. (4) din Legea asistenței sociale nr.292/2011, cu modificările și completările ulterioare, standardele de cost pentru serviciile sociale se aprobă prin hotărâre a Guvernului, la propunerea Ministerului Muncii și Protecției Sociale.
              Prin Hotărârea nr. 426/27.05.2022 sunt aprobate  standardele de cost pentru serviciile sociale. Potrivit art. 2 alin (2) din Hotărârea nr 426/2020  ,,Standardul de cost reprezintă suma minimă aferentă cheltuielilor anuale necesare furnizării serviciilor sociale, calculată pentru un beneficiar/tipuri de servicii sociale, potrivit standardelor minime de calitate şi/sau altor criterii prevăzute de lege, şi este utilizat pentru determinarea sumelor alocate bugetelor locale din unele venituri ale bugetului de stat în vederea furnizării serviciilor sociale,, 
   La art. 118, alin (2) din legea 292/2011 se precizează ” Planurile anuale de acțiune privind serviciile sociale […] cuprind date detaliate privind numărul şi categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor de la furnizorii privaţi, programul de subvenționare, bugetul estimat și sursele de finanțare. Înființarea  serviciului derivă și din necesitatea întocmirii in mod cât mai real a planului anual de acțiune al DASMT și al raportărilor către Ministerul Muncii și Protecției Sociale. Servicul va elabora propuneri de reducere a costurilor și de redistribuire a sumelor în funcție de necesități. 
Analiza cost – beneficiu reprezintă un instrument analitic prin intermediul căruia se poate estima, din punct de vedere al beneficiilor și costurilor, impactul socio-economic pe care îl implică prestarea unui serviciu social. 
Obiectivul analizei cost – beneficiu este de a identifica și cuantifica efectele probabile pe termen scurt, mediu sau lung ale serviciilor sociale pe care noi le prestăm, oferind baza pentru punerea în contrapartidă a  costurilor și beneficiilor aferente acestora. 

O astfel de analiză ar trebui să stea la baza proiectării și licențierii de noi servicii sociale, necesare și neoferite în prezent, reorganizarea serviciilor sociale pe care le prestăm în prezent întrucât există în permanentă o nevoie de adaptare a serviciilor sociale furnizate la necesitățile beneficiarilor care sunt intr-o permanenta schimbare generata și de fenomenul pandemiei Sars COV 2 , conflictul armat din Ucraina și nu numai.
               Prin înființarea acestui serviciu, DASMT își propune să evidențieze costurile fiecărui serviciu social licențiat în parte pe centre de coste, pe de o parte  și să implementeze o metodă de analiză cost-beneficiu în mod permanent, în timp real, astfel încât să se respecte principiul celor 3 E : eficient, economicitate și eficacitate și să se asigure o transparență a modului de utilizare a fondurilor publice.

Importanța  rezidă în:

a. evaluarea costurilor pentru realizarea unui serviciu social, 
b. evaluarea economiilor realizate în gestionarea fondurilor alocate pentru realizarea unui serviciu social, 
c. stabilirea măsurii în care, prin principiile şi practicile de management se asigură minimizarea costului resurselor alocate, fără a se compromite realizarea în bune condiţii a obiectivelor;

d. eficienţa utilizării resurselor umane, materiale, financiare, inclusiv examinarea sistemelor de informare asupra indicatorilor de performanţă, a sistemului de control intern managerial

e. maximizarea rezultatelor unui serviciu în relaţie cu resursele utilizate 
f. stabilirea raportului dintre rezultatele obţinute şi costul resurselor utilizate în vederea obţinerii acestora;

g. stabilirea gradului de îndeplinire a obiectivelor declarate ale unui serviciu

h. compararea impactului efectiv realizat cu impactul dorit
i. reproiectarea serviciilor sociale prestate de DASMT.

Activitățiile ce se vor derula în cadrul serviciului nou înființat vor asigura transparență, integritate si eficientizare în procesul de gestiune a banilor publici. De asemenea Serviciul Analiză Calcul Costuri Servicii Sociale își propune dezvoltarea capacității de reacție a DASMT, oferind un răspuns prompt,  exact și fundamentat pentru toate serviciile sociale prestate.
Activitățile derulate în cadrul serviciului implică exercitarea de prerogative de putere publică, prin raportare la prevederile art.370 din OUG nr.57/2019 privind Codul Administrativ, cu modificările și completările ulterioare, motiv pentru care propunem ca posturile înființate din cadrul serviciului să fie funcții publice  (1  funcție publică de conducere și 7 funcții publice de execuție).
Propunem astfel spre aprobare înființarea Serviciului Analiză și Calcul Costuri Servicii Sociale in subordinea directorului general adjunct cu un număr total de 8 posturi – toate vacante, detaliate astfel:

· 1 post vacant de șef serviciu gr.II, funcție publică de conducere nou înființată
Pentru încadrarea în numărul total de de posturi și în resursele bugetare alocate se reduce un post vacant de personal contractual de executie - medic specialist din cadrul Căminului pentru persoane vârstnice ”I.M.Klein”. 
Statul de funcții al Căminului pentru persoane vârstnice ”I.M.Klein  se va diminua cu 1 post.
· 7 posturi vacante de funcții  publice de execuție .Pentru încadrarea în numărul total de de posturi și în resursele bugetare alocate, se va proced astfel:
·  2 posturi vacante de funcții publice de execuție: 1 post de consilier, clasa I,  grad profesional superior  respectiv,  1 post de consilier, clasa I  grad profesional asistent  se vor reorganiza prin natura atribuțiilor din cadrul Serviciului Contabilitate Financiar și CFP în cadrul Serviciului Analiză și Calcul Costuri Servicii Sociale.
· Structura de personal al Serviciului Contabilitate Financiar și CFP se  va diminua cu 2 posturi. 
· 1 post vacant de funcție publică de execuție - consilier, clasa I,  grad  profesional debutant se reorganizează prin natura atribuțiilor de la Serviciul Beneficii Sociale la Serviciul Analiză Calcul Costuri Servicii Sociale. 
· Structura de personal al Serviciului Beneficii Sociale se  va diminua cu 1 post;
· 4 posturi de funcții publice de execuție vor fi înființate, după cum urmează: 2 consilier, clasa I, gradul profesional asistent,  1 consilier, clasa I, gradul profesional principal,  1 consilier, clasa I, gradul profesional debutant. Referitor la necesitatea transformarii celor 4 posturi de natură contractuală în posturi de funcție publică de execuție precizăm ca acestea conform OUG 57/2019 , art.370, al.d) vor avea atribuții de putere publică de gestionarea resusrelor umane și a fondurilor publice. 
Pentru încadrarea în numărul total de de posturi și în resursele bugetare alocate se reduc următoarele  4 posturi vacante de execuție de natură contractuală: 

· 1 post vacant  de șef centru II din cadrul  Centrului de Suport pentru situații de urgență/criză 
· 1 post vacant de educator debutant (M) din cadrul Centrului de Suport pentru situații de urgență/criză 
Structura de personal al Centrului de Suport pentru situații de urgență/criză se  va diminua cu 2 posturi. 

· 1 post de asistent medical principal PL de la Servicii de Managament de Caz pentru Copil și Familie - Compartimentul Prevenirea Separării Copilului de Familie
·  1 post de Educator (S) de la Servicii de Managament de Caz pentru Copil și Familie - Compartimentul Prevenirea Separării Copilului de Familie. 
Structura de personal al Serviciilor de Managament de Caz pentru Copil și Familie - Compartimentul Prevenirea Separării Copilului de Familie se  va diminua cu 2 posturi.
Prin raportare la cele de mai sus, luând în considerare prevederile art.369, 370, 391 din OUG nr.57/2019,  art.112. din Legea 272/ 2011 și respectiv conform anexei 2 din  HG 767/2017, modificările propuse vizează:
1. Înființarea  structurii de servicii sociale - Servicii de asistenta comunitară Dorobanti, cu un număr  total de 5 posturi vacante de natură contractuală de execuție.
2. Înființarea  structurii de servicii sociale - Servicii de asistenta comunitară Freidorf., cu un număr total de 5 posturi vacante de natură contractuală de execuție.
3. Înființarea Serviciul Reziliență și Mobilizare Comunitară, cu un număr total de 8 posturi, dintre care 7 posturi  de execuție și 1 post de conducere, personal existent în statul de funcții, redistribuit. 
4. Înființarea Serviciul Analiză Calcul Costuri Servicii Sociale, cu un număr total de 8 posturi din care 7 funcții publice de execuție și 1  funcție publică de conducere, personal existent în statul de funcții, transformate și redistribuite;

5. Aprobarea regulamentului cadru de organizare și funționare pentru Servicii de asistenta comunitară Dorobanți
6. Aprobarea regulamentului cadru de organizare și funționare pentru Servicii de asistentă comunitară Freidorf

7. Aprobarea regulamentului de regulamentului cadru de organizare și funționare al Direcției de Asistență Socială a Municipiului Timișoara,
8. Aprobarea organigramei Direcției de Asistență Socială a Municipiului Timișoara,

9. Aprobarea statului de funcții al Direcției de Asistență Socială a Municipiului Timișoara
Transformările realizate între structurile serviciilor/centrelor NU generează cheltuieli suplimentare față de bugetul aprobat, drept pentru care: 

PROPUNEM
1.Modificarea și aprobarea Organigramei Direcţiei de Asistență Socială a Municipiului Timișoara, conform Anexei nr. 1 ;

2.Modificarea și aprobarea Statului de Functii al Direcţiei de Asistență Socială a Municipiului Timișoara, conform Anexei nr. 2;

3.Modificarea și aprobarea Regulamentului de Organizare și Funcționare al Direcţiei de Asistență Socială a Municipiului Timișoara, conform Anexei nr. 3;

4.Aprobarea Regulamentului de Organizare și Funcționare al serviciului social nou înființat ” Servicii de asistenta comunitară Dorobanți”, conform Anexei nr. 4;

5. Aprobarea Regulamentului de Organizare și Funcționare al serviciului social nou înființat ” Servicii de asistenta comunitară Freidorf”, conform Anexei nr. 5;

